ועדת הכספים, כנסת 23, פרוטוקול מספר 92, 2020-07-14 12:15

בסדר היום: כמעט סיימנו את הדיון בישיבה הקודמת.

בסדר היום: היה מדובר על כמה דברים שאנחנו מעבירים לישיבה הזאת, עם ניסוחים שהלשכה המשפטית שלנו תעשה עם רשות המסים, עם משרד האוצר.

בסדר היום: אני רוצה לעבור על הנושאים שעומדים על הפרק.

בסדר היום: הדבר הראשון היה דחיית תשלום קנסות.

בסדר היום: בניסוח שלנו, נדמה לי, כתוב: דחייה של שישה חודשים.

בסדר היום: מה אומרים ברשות המסים?

שי אהרונוביץ: גיא גולדמן אמור להגיע לוועדה.

שי אהרונוביץ: אני עליתי בזום בנושא מיסוי המקרקעין.

שי אהרונוביץ: לגבי הקנסות גם מירי סביון אמורה לעלות.

שי אהרונוביץ: פשוט הם יודעים שהישיבה מתחילה ב-12:30.

משה גפני: היה פה שר הבינוי והשיכון עכשיו והוא אמר שיש עדיין משבר בנושא הדיור בגלל הקורונה.

שי אהרונוביץ: לא אמרנו שאין.

שי אהרונוביץ: אמרתי רק שאנחנו בדקנו, במאי היו לנו 14,000 עסקאות.

שי אהרונוביץ: זה לאו דווקא עסקאות של דירות מגורים.

שי אהרונוביץ: אנחנו גם לא רואים כרגע ירידת מחירים.

משה גפני: בסדר, זה רלוונטי אבל לא רלוונטי עכשיו.

משה גפני: אני רוצה לסיים את העניין הזה.

משה גפני: באיזה עניין אתה נמצא כאן?

שי אהרונוביץ: על הארכות מועד של מיסוי מקרקעין.

שי אהרונוביץ: אני חושב שהגענו להסכמה, שכל מי שהתאריך האחרון שלו נופל מ-1 במרץ ועד 1 באוקטובר מקבל שבעה חודשים של דחייה.

משה גפני: שבעה חודשים.

משה גפני: הוספנו חודש.

משה גפני: בסדר?

משה גפני: יש עוד דברים שאתה יכול לענות עליהם?

שי אהרונוביץ: יש גם את התקנות לגבי מי שיציג היתר בנייה תוך שנתיים, אז נתנו הארכה של 40 ימים.

שי אהרונוביץ: זה גם תקנות, שאני לא יודעת אם כבר הגיעו, אבל השר אמור לחתום עליהן ואז הן אמורות לבוא לוועדת הכספים.

שי אהרונוביץ: בזמנו ביקשתם שנביא גם את זה.

שי אהרונוביץ: זאת הדרישה של הקבלנים.

משה גפני: בבקשה תחזור על דבריך.

שי אהרונוביץ: לגבי הארכות המועדים – זה סוכם בישיבה הקודמת.

שי אהרונוביץ: מה שעוד הוועדה ביקשה מאיתנו בהתאם לבקשת הקבלנים, הרי מי שקונה קרקע משלם 6%, ואם תוך שנתיים הוא מציג היתר בנייה הוא מקבל 1% בחזרה.

שי אהרונוביץ: לכן ביקשו שגם בזה, היות ובתחילת הסגר, בתקופת מרץ–אפריל חלק מן הוועדות לא פעלו, למרות שלפי מינהל התכנון הוועדות כן המשיכו לפעול גם בימי הסגר הקשים, סוכם בסופו של דבר, כולל מול הקבלנים, שאנחנו ניתן דחייה.

שי אהרונוביץ: אנחנו למעשה לא נספור את התקופה שבין 23 במרץ ובין 2 במאי לגבי קבלת 1% בחזרה, התקופה של 40 הימים האלה לא תימנה במניין של השנתיים.

שי אהרונוביץ: זה גם סוכם.

שי אהרונוביץ: זה אמור להגיע בתקנות מס רכישה, על זה השר אמור לחתום וזה אמור להגיע לאישור הוועדה אחרי שהשר יחתום.

משה גפני: מתי התקנות אמורות להגיע?

שי אהרונוביץ: אני יודע שאתמול זה עבר ללשכת השר.

שי אהרונוביץ: אני לא יודע, גיא גולדמן יותר מעודכן, הוא תיכף יגיע.

שי אהרונוביץ: הוועדה ביקשה שזה יהיה ביחד אז טיפלנו בזה.

שי אהרונוביץ: זה טופל.

שי אהרונוביץ: גיא גולדמן, מן הסתם, ייכנס יותר לפרטים.

משה גפני: הסיכום היה שזה יהיה בתקנות, והסכמנו לזה.

שי אהרונוביץ: נכון, זה אמור להיות בתקנות כי זה בתקנות מלכתחילה.

משה גפני: איפה גיא גולדמן?

טמיר כהן: הוא אמור להיות בדרך לפה.

משה גפני: נצא להפסקה של עשר דקות.

משה גפני: אני מחדש את הישיבה.

משה גפני: אני מתנצל על האיחור.

משה גפני: אני רוצה שנעשה את זה מהר, את כל הדברים שדיברנו עליהם בפעם הקודמת: דחיית תשלום קנסות.

משה גפני: זה נמצא בנוסח ואתם הייתם צריכים להגיע להסכמה.

משה גפני: ביקשנו חצי שנה, ומה אתם אומרים?

גיא גולדמן: בנושא קנסות הנוסח היה אמור להיות עד סוף יולי, כמו יתר הדחיות.

משה גפני: ביקשנו דחייה של חצי שנה.

משה גפני: לא דיברת איתם?

גיא גולדמן: קודם כול, היו הסתייגויות של משרד המשפטים ונשלחנו לבדוק אם אנחנו בכלל יכולים לעמוד בסעיף דחיית קנסות.

גיא גולדמן: בדקנו, ערכנו את כל הבדיקות.

גיא גולדמן: יש מתווה לדחייה.

גיא גולדמן: התאריכים המקוריים היו סוף חודש יולי, בדומה לכל הדחיות שיש בחוק.

גיא גולדמן: אני לא זוכר שהתבקשה עוד דחייה נוספת.

משה גפני: דחייה לחצי שנה.

משה גפני: מה מופיע בנוסח?

גיא גולדמן: נכון שזה מופיע בנוסח אבל נתבקשנו לטפל במספר נושאים.

משה גפני: אפשר לדחות בחצי שנה את תשלום הקנסות?

משה גפני: אתם ביקשתם לדחות רק בחודש.

גיא גולדמן: ביקשנו ליישר קו עם כל הדחיות.

משה גפני: מה זה "עם כל הדחיות"?

משה גפני: זה לדחות את זה.

גיא גולדמן: לא בדקנו את זה, אדוני, אני לא יודע מה המשמעות של דחייה בחצי שנה.

ינון אזולאי: אז ביקשנו את זה.

ינון אזולאי: אם זה בנוסח – העבירו לכם את הנוסח.

ינון אזולאי: עד עכשיו לא בדקתם?

גיא גולדמן: עשינו גם עוד כמה דברים.

גיא גולדמן: הבאנו לוועדה היום כמה חיקוקים, עשינו הרבה דברים.

גיא גולדמן: היו הרבה נושאים לטיפול מבחינתנו.

שיר שפר להד: זה הנוסח של רשות המסים.

משה גפני: אין לי זמן לטפל בזה.

משה גפני: אנחנו ביקשנו חצי שנה.

משה גפני: אתם אמרתם חודש.

משה גפני: זה מה שהיה בישיבה הקודמת.

גיא גולדמן: לא בדקתי את זה אבל אני חושב שחודש או חודשיים נוספים זה דבר שאני יכול לאשר בלי בדיקה.

משה גפני: אני מציע שתהיה פשרה של שלושה חודשים.

משה גפני: הלאה.

גיא גולדמן: בסדר.

שיר שפר להד: צריך להקריא את הסעיף כי זה סעיף חדש שהכניסו עכשיו.

משה גפני: תקריאי.

משה גפני: אני רוצה לסיים כבר את הסאגה הזאת.

משה גפני: אני מציע את הרביזיה.

משה גפני: מי בעד אישור הרביזיה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: הרביזיה נתקבלה.

משה גפני: הגענו להסכמה עם גיא גולדמן על הנושא הזה.

משה גפני: תקראי בבקשה את נוסח הסעיף.

שיר שפר להד: אני מקריאה את הסעיף שגובש עם משרד המשפטים.

שיר שפר להד: זה לעניין דחיית הקנסות, שלושה חודשים, עד 30 בספטמבר.

משה גפני: מה באשר לחובות אבודים?

גיא גולדמן: חובות אבודים – פורסמו תקנות על ידי שר האוצר, כפי שאמרנו שנעשה.

גיא גולדמן: הן פורסמו ברשומות.

גיא גולדמן: זה משהו שטכנית לא מצריך את אישור הוועדה.

משה גפני: התקנות בעניין חובות אבודים פורסמו ברשומות?

גיא גולדמן: כן.

גיא גולדמן: שלחתי אותן ליועצת המשפטית לפני כמה דקות.

משה גפני: טוב שאנחנו עורכים ישיבות.

משה גפני: .. חובות אבודים – פורסם.

משה גפני: ביקשנו וזה בסדר.

משה גפני: מה באשר לדחיית הפעימות?

גיא גולדמן: הפעימה הראשונה – לא הסכמנו בדיון הראשון.

גיא גולדמן: זה מבחינתנו אירוע שהסתיים.

גיא גולדמן: הן פקעו והיה מיצוי טוב שלהן.

גיא גולדמן: לגבי הפעימה השנייה הסכמנו וזה מופיע בדיוק כפי שמופיע בנוסח שלכם, עם הדחייה של המועדים.

משה גפני: עם הדחייה של המועדים כפי שקבענו בישיבה הקודמת.

משה גפני: כלומר אנחנו צריכים לוותר לך על הפעימה הראשונה.

ינון אזולאי: אל תוותר על זה עכשיו.

ינון אזולאי: בואו נמשיך.

משה גפני: עד עכשיו הוא היה בסדר.

משה גפני: לגבי מכס של תושב חוזר.

משה גפני: את זה עודד פורר ביקש.

גיא גולדמן: הבאנו הבוקר נייר של שר האוצר לאישור התקנות.

משה גפני: זה מה שמופיע בצו?

גיא גולדמן: כן.

משה גפני: בסדר.

משה גפני: מה באשר למס רכישה לקבלנים?

גיא גולדמן: אותו דבר.

גיא גולדמן: הועבר אליכם.

משה גפני: גם הגיע.

משה גפני: יפה.

משה גפני: מתקדמים.

משה גפני: מה באשר לדחיית הפעימות של תושב חוץ?

משה גפני: מה שביקש ינון אזולאי.

ינון אזולאי: ה-6.6, מה שנקרא, הפעימה הראשונה.

גיא גולדמן: לא הספקנו לבדוק את זה, אדוני.

ינון אזולאי: אני לא זז בלי זה.

ינון אזולאי: זה, והפעימה השלישית, שאתם אומרים להם שהם לא יכולים לגשת.

גיא גולדמן: לגבי הפעימה השלישית יש לי שני עדכונים.

גיא גולדמן: קודם כול, הדחייה ל-15 בספטמבר שסוכמה בוועדה אושרה על ידי הממשלה שלשום, זה כבר בתוקף.

גיא גולדמן: בנוגע למאי–יוני, חודשים ותקופות, פורסמה אתמול בסביבות חצות הצעת חוק גדולה למספר פעימות, לשבע תקופות זכאות.

גיא גולדמן: כל הנושא של מאי–יוני, ולא רק מאי–יוני אלא כל התקופות שאחרי יוני, הכול מופיע בהצעת החוק.

משה גפני: מה עם הנושא שהעלה ינון אזולאי?

גיא גולדמן: לא הספקנו להגיע לזה.

משה גפני: אבל הייתה הסכמה על זה.

גיא גולדמן: אני לא זוכר, שמעתי על זה לראשונה בדיון הקודם.

ינון אזולאי: ההארכה שלהם היא עד מחר.

ינון אזולאי: יש להם בסך הכול מ-2 ביולי, שאז פתחו להם את זה, עד 15 ביולי.

ינון אזולאי: לא אזוז בלי זה.

ינון אזולאי: אבקש מהרב גפני להתעקש על העניין הזה.

ינון אזולאי: יש פה תושבי חוץ, שנתנו להם עד מחר.

ינון אזולאי: אחר כך מה יקרה?

ינון אזולאי: תגיד: אני לא יכול לעשות הארכה אחרי שכבר היה ביטול.

ינון אזולאי: אני כרגע רוצה הארכה של זה לפחות כפי שנתנו לאחרים, בזמנים האלה, שזה בערך חודשיים שנשאר להם, לתת להם את ההארכה הזאת.

ינון אזולאי: ובפעימה השלישית הם בכלל לא אמורים לקבל.

ינון אזולאי: אני לא מבין את הדבר הזה.

ינון אזולאי: הם הרי משלמים מסים כמו כל תושב אחר בארץ.

גיא גולדמן: למיטב ידיעתי כל הזנבות שיש לפעימה הראשונה מטופלות עדיין על ידי רשות המסים.

גיא גולדמן: אני לא מכיר שאין טיפול.

ינון אזולאי: אז תאריך את זה.

מיקי לוי: מטופלות, אבל אי אפשר להגיש לאלה שפספסו.

גיא גולדמן: מיקי לוי, ראית את הצעת החוק שפורסמה אתמול בלילה?

גיא גולדמן: אני חושב שאפשר להגיד הכול, אבל אי אפשר להגיד שזה לא מטופל.

מיקי לוי: לא אמרתי שלא מטופל.

גיא גולדמן: יש פה מאמץ אדיר.

מיקי לוי: יש מי שלא הספיקו להגיש בקשה לפעימה הראשונה, מה לעשות.

גיא גולדמן: לא מוכר לנו.

משה גפני: אנחנו מבקשים את הדחייה הזאת.

גיא גולדמן: אין לי תשובה שלילית אבל אני לא יודע במה מדובר, אדוני.

ינון אזולאי: הבוס שלך יודע.

ינון אזולאי: ערן יעקב יודע במה מדובר.

ינון אזולאי: הוא טיפל בזה בשביל לפתוח את זה בכלל.

ינון אזולאי: הוא פתח את זה לעשרה ימים.

ינון אזולאי: זה לא מספיק.

ינון אזולאי: הדחייה תהיה לעוד חודשיים.

גיא גולדמן: הם לא ערוכים לזה ואני לא יודע במה מדובר.

גיא גולדמן: אפשר לעשות הפסקה כדי שאבין במה מדובר.

משה גפני: אבל דיברנו על זה.

משה גפני: הייתה הסכמה על זה.

גיא גולדמן: אני לא זוכר.

גיא גולדמן: לא הספקנו לבדוק.

גיא גולדמן: היום אנחנו בדיון הרביעי על הצעת החוק הזאת, לדעתי, ושמעתי על זה בפעם הראשונה בדיון הקודם.

ינון אזולאי: זה פעם רביעית.

ינון אזולאי: כשערן יעקב היה פה העליתי את זה.

ינון אזולאי: אתם לא יכולים להגיד שזה לא שמע וזה כן שמע.

גיא גולדמן: היו לנו הרבה נושאים פתוחים.

גיא גולדמן: לכולם עשינו מאמץ להביא מענה: למס רכישה, לעולים, לחובות אבודים, לדחיית הפעימה השלישית, להארכת הפעימה השנייה.

גיא גולדמן: שורה של נושאים שנתנו להם מענה, בנוסף לקיצוצים שעשינו בחוק.

גיא גולדמן: פה אין תשובה שלילית.

גיא גולדמן: אני פשוט לא מכיר את זה ולא יכול להתייחס לזה.

גיא גולדמן: אני לא חושב שתהיה בעיה כי אני יודע שכל מיני מקרים חריגים מטופלים בפעימה הראשונה ברשות המסים.

גיא גולדמן: אני יודע את זה בוודאות כי אני בקשר עם אנשי התפעול.

משה גפני: ההחלטה שלנו היא לדחות את זה בחודשיים.

משה גפני: אתם תבואו לפה הרבה עכשיו.

משה גפני: תגידו אם אפשר או אי אפשר.

משה גפני: אנחנו מחליטים לדחות את זה בחודשיים.

גיא גולדמן: אדוני, זה חלק מן הפעימה הראשונה שאמרנו שלא תיכנס.

משה גפני: אני מבקש תשובה.

ינון אזולאי: יש הבדל.

ינון אזולאי: הפעימה הראשונה שאתה מבקש שלא תיכנס כבר נגמרה.

ינון אזולאי: פה לגבי תושבי חוץ זה עדיין לא נגמר, רק מחר ייגמר.

ינון אזולאי: ואז מה תגיד לי?

ינון אזולאי: מחר תגיד לי: אתה רוצה עוד פעם לפתוח לי את זה?

ינון אזולאי: ומה יהיה?

ינון אזולאי: אנחנו יודעים.

ינון אזולאי: אני רוצה שתבין.

ינון אזולאי: אתה מדבר על פעימה ראשונה, שאמרת שנגמרה כבר ב-2 בחודש, אתה לא יכול לפתוח את זה כי אז תהיה חשוף לכל מיני תביעות.

גיא גולדמן: אני מבקש לבדוק את זה.

משה גפני: גם אליי הגיעו פניות, פרט למה שינון אזולאי העלה.

משה גפני: זה פשוט לא לעניין.

משה גפני: זה בדיוק מענק הקורונה שחל על תושבי חו"ל, שאנחנו רוצים את הדחייה הזאת.

משה גפני: אתה אומר שלא לשים את זה.

משה גפני: בסדר, אבל אנחנו מחליטים שדוחים את זה בחודשיים.

גיא גולדמן: אבל אני לא יודע על מה מדובר.

משה גפני: לך ותבדוק.

משה גפני: אם תהיה בעיה ואתם לא תוכלו לדחות את זה בחודשיים – תחזור לפה ותגיד.

משה גפני: אתם הרי מגיעים עכשיו לוועדה.

גיא גולדמן: אתם יכולים לעשות את מה שאתם רוצים, אבל אני מבקש לא להכניס דברים שאני לא יודע את ההשלכות שלהם ואני לא יודע מה המשמעות שלהם.

משה גפני: דיברנו על זה בישיבה הקודמת ואתה אמרת שתיתן תשובה.

גיא גולדמן: אבל אמרתי שאתן עוד שבע תשובות, ובינתיים בזמן שעבר - - -

משה גפני: דווקא הפנייה של ינון אזולאי לא?

גיא גולדמן: כי זו הפנייה הכי חדשה, זאת הסיבה.

ינון אזולאי: אבל זה לא נכון, זה לא הכי חדש.

ינון אזולאי: למה אתה אומר דברים לא מדויקים?

ינון אזולאי: היה פה ערן יעקב, כבר מן הישיבה הראשונה דיברנו על העניין הזה.

ינון אזולאי: אתה לא יכול להגיד שזה עלה לראשונה בישיבה הקודמת.

גיא גולדמן: בימים האחרונים עשינו מאמץ גדול להביא הצעת חוק על הפעימות הנוספות, לתקופות זכאות.

גיא גולדמן: הרבה מאוד אנשים עבדו ימים רצופים ולא הספקנו.

משה גפני: ינון אזולאי, אני מציע שנקבל את התשובה שלו.

משה גפני: אנחנו רוצים תשובה על זה, שיבדוק את זה בתוך כמה ימים וייתן לנו תשובה על הדחייה של החודשיים.

משה גפני: אם תיתן על זה תשובה שלילית - - -

ינון אזולאי: בוא תצביע.

ינון אזולאי: באיזה יום אתה תוכל להביא תשובה?

גיא גולדמן: אני מעדיף השבוע, אבל אחרי דיון מסודר.

ינון אזולאי: גיא, אני מכבד מאוד את העבודה שלכם ואני יודע שאתם עושים את כל מה שאתם יכולים אבל לא יכול להיות שמבקשים – אני לא בא להצביע והולך.

ינון אזולאי: אני לומד חומר ומבקש.

ינון אזולאי: דיברתי עם ערן יעקב ועם העוזר שלו ודיברתי איתך.

ינון אזולאי: אתה לא יכול להגיד שזו פעם ראשונה שזה עולה.

גיא גולדמן: אני בדיון הקודם נתקלתי בזה לראשונה.

ינון אזולאי: הבעיה גדולה יותר.

ינון אזולאי: פה אתה נותן להם עד מחר.

ינון אזולאי: הרב גפני, חשוב לי שתבין את הבעיה.

ינון אזולאי: הרי למה עכשיו הם לא רוצים להאריך את הפעימה הראשונה?

ינון אזולאי: הם אומרים שהיא כבר נגמרה, הסתיימה, אי אפשר להאריך את מה שהסתיים כי אז יבואו אליהם בתביעות.

ינון אזולאי: נכון?

ינון אזולאי: זו הסיבה שלהם.

ינון אזולאי: זה מה שיקרה עם הפעימה הזאת לתושבי חוץ כי מחר זה נגמר להם.

ינון אזולאי: מה יהיה?

משה גפני: אני מבקש לקבל תשובה מסודרת לפרוטוקול על מה שהוא אומר.

ינון אזולאי: לא, אתה טועה, אני בדקתי את זה.

ינון אזולאי: אתה יודע מה ההבדל ביני ובינך?

ינון אזולאי: אני בדקתי ואתה עדיין לא בדקת את זה.

גיא גולדמן: אני אומר מה החוק קובע.

משה גפני: אתה אומר שאי אפשר יהיה לתת על זה תשובה חיובית?

גיא גולדמן: לא, אני ממש לא אומר את זה.

גיא גולדמן: מכיוון שאני לא מכיר את פרטי הפנייה - - -

משה גפני: אמרת כבר עשר פעמים שאתה לא מכיר.

גיא גולדמן: יכול להיות שאפשר לטפל בזה, לתת לזה מענה, ככל שיש בעיה, אולי אין בעיה, אבל אם יש בעיה יכול להיות שאפשר לתת לה מענה.

משה גפני: אומר ינון אזולאי, כמו שאתה לא רוצה לדבר על הפעימה הראשונה שכבר עברה, תבוא בעניין הזה ותגיד: מחר זה נגמר אז ממילא כבר אי אפשר לטפל בזה.

גיא גולדמן: זה נגמר ממילא, זה מה שאני אומר.

ינון אזולאי: זה לא נגמר.

ינון אזולאי: זה ייגמר מחר, ב-15 ביולי.

ינון אזולאי: נשאר להם עד מחר.

ינון אזולאי: האריכו להם את זה מ-2 ביולי ועד 15 ביולי.

ינון אזולאי: לא האריכו להם אלא פתחו להם את זה רק אז.

גיא גולדמן: אני שומע.

גיא גולדמן: יכול להיות שהיה טיפול מנהלי מסוים, שאמרו שבמסגרת הטיפול המנהלי - - -

ינון אזולאי: קח הפסקה של חמש דקות ותבדוק את זה.

ינון אזולאי: אני מבקש מן היושב-ראש שייתן לך הפסקה.

גיא גולדמן: מבחינה משפטית הדבר הזה פקע.

גיא גולדמן: אם היה טיפול מנהלי שהוארך אולי אפשר להאריך את הטיפול המנהלי, אבל החוק כבר פקע.

גיא גולדמן: לכן אם מישהו היה רוצה להחמיר ולהגיד: פקע ואני לא רוצה להתעסק בזה, הוא היה יכול להגיד את זה כבר שלשום.

משה גפני: אני מבקש שתבדוק את זה.

ינון אזולאי: את זה, ואת הפעימה השלישית שלהם, שלא הכנסתם אותם.

ינון אזולאי: זה חשוב מאוד.

ינון אזולאי: שלא נגיע לכאן בעוד חודש ואז יאמרו שוב שאין להם מה לעשות.

גיא גולדמן: לא הכנסנו אבל זה אושר בממשלה שלשום.

ינון אזולאי: לא, אותם הממשלה לא אישרה.

משה גפני: תבדוק בבקשה.

משה גפני: מה באשר לאיחוד עוסקים?

גיא גולדמן: איחוד עוסקים זה מהדברים שאמרנו עוד בדיון הקודם.

משה גפני: אנחנו נקיים על זה דיון נפרד.

משה גפני: בסדר.

משה גפני: מה באשר לפריסת תשלומים?

משה גפני: גם לזה אתם מתנגדים.

משה גפני: ינון אזולאי ביקש.

גיא גולדמן: פריסת תשלומים – זה נעשה כבר היום במשרד.

ינון אזולאי: זה נעשה רק למי שמבקש.

גיא גולדמן: אנחנו נותנים מענה, גם בשגרה, לא רק בזמן מצב מיוחד.

ינון אזולאי: אנחנו רוצים מצב מיוחד לכולם.

גיא גולדמן: פתרונות בתחום הגבייה למי שמתקשה לשלם את החוב שלו.

גיא גולדמן: אנחנו מעדיפים שזה יטופל ברמה הזאת.

משה גפני: נקיים גם על זה דיון.

ינון אזולאי: אני רק אומר לפרוטוקול, ואבקש גם מהחברים הנוכחים פה:

ינון אזולאי: הצעת חוק בעניין פריסת תשלומים מוכנה אצלי ואני מבקש מהרב גפני ומיקי לוי להוביל אותה ביחד איתי.

ינון אזולאי: הדבר הזה חשוב.

משה גפני: בסדר גמור.

משה גפני: לפני שאצביע אני מבקש שתבדוק את הנושא שהועלה כאן.

שיר שפר להד: צריך גם לקרוא את הסעיפים על הפעימות.

מיקי לוי: יש לי עוד שאלה אליו, בבקשה.

מיקי לוי: גיא, תגיד, פורסם שהולכים להקדים את הפחתת מס הרכישה להיום, אלא אם כן זה לא נכון.

מיקי לוי: כבר כמה שבועות שכל השוק קופא כי כולם מחכים להפחתה.

מיקי לוי: זה יוצר בלגן.

מיקי לוי: האם ההפחתה הייתה אמורה להיות היום?

מיקי לוי: אז בואו נצא בהצהרה לציבור הרחב, שיידע.

גיא גולדמן: זה פורסם על ידי דוברות משרד האוצר?

מיקי לוי: כן.

גיא גולדמן: אני לא מכיר.

גיא גולדמן: אני מכיר את הדיון, מכיר את הנושא.

מיקי לוי: הפחתת מס הרכישה.

מיקי לוי: אנשים קנו.

מיקי לוי: זה חשוב.

מיקי לוי: זה חוסך לציבור.

גיא גולדמן: האם מדובר על הקדמת הפקיעה של הוראת השעה עם המס הגבוה שאמור להיות עד סוף השנה?

גיא גולדמן: על זה מדובר?

מיקי לוי: על הפחתה של מס הרכישה.

גיא גולדמן: הפחתה של מס הרכישה אני לא מכיר.

גיא גולדמן: אני מכיר, יש מס רכישה גבוה למשקיעים, שהוא בהוראת שעה עד לסוף השנה הזאת.

גיא גולדמן: יש שיח סביב הנושא הזה כי הוא אמור לפקוע בסוף השנה.

אייל לב ארי: הדחייה של התקופה שלא נמנית, של שבעה חודשים, היא כאן בהצעת החוק.

מיקי לוי: היא בהצעת החוק הזאת.

מיקי לוי: היום אנחנו מסיימים את זה?

מיקי לוי: מצוין.

משה גפני: תקראי בבקשה את הסעיפים לגבי הפעימות.

שיר שפר להד: מה לגבי הפעימה הראשונה?

משה גפני: תיכף.

משה גפני: אני מקבל את הבקשה של גיא גולדמן.

גיא גולדמן: תודה, אדוני היושב-ראש.

גיא גולדמן: אדבר איתו בעוד כמה דקות.

משה גפני: לא לדבר אלא להביא תשובה.

משה גפני: יש דברים שאני מקבל את ההיגיון שבהם, אבל יש דברים – מה שינון אזולאי אומר הגיוני לחלוטין.

גיא גולדמן: אין שום בעיה, אדוני.

גיא גולדמן: אבדוק את זה.

משה גפני: דרך אגב, עם פריסת התשלומים אני איתך לגמרי, הוא הזכיר לי עכשיו.

משה גפני: אני עכשיו מטפל בפריסת תשלומים של אדם מסכן וקיבלתי תשובה שלילית.

משה גפני: על הבקשה של ינון תהיה תשובה חיובית.

משה גפני: אם לא תהיה על זה תשובה חיובית - - -

ינון אזולאי: אני אתנגד, ואני אומר שאתנגד גם לפעימה הראשונה שלכם אם אין על זה תשובה חיובית.

שיר שפר להד: אני בעצם מקריאה את תקנות שעת החירום שפורסמו בחוק לעידוד מענק עבודה.

שיר שפר להד: אנחנו מכניסים אותן עכשיו בשינוי.

שיר שפר להד: נכון.

שיר שפר להד: נגיע לשם.

שיר שפר להד: אני מורידה את ההגדרה "חוק הביטוח הלאומי" כי כבר יש קיצור לחוק הזה בתוך הצעת החוק.

שיר שפר להד: את ההגדרה ""הפקודה" – פקודת מס הכנסה" אני לא מכניסה כי יש כבר קיצור בהצעת החוק.

מיקי לוי: כשתגיעו למס רכישה תפנו את תשומת ליבנו.

מיקי לוי: לא רציתי להפריע לך.

מיקי לוי: יש לי שם בקשה.

מיקי לוי: אני רוצה לנסות לעשות את זה מסוף יוני.

מיקי לוי: כולה חודש.

מיקי לוי: כי יש אנשים שעשו הסכם מותנה במס רכישה.

משה גפני: יש הסתייגויות?

משה גפני: מה הן?

שיר שפר להד: יש הסתייגויות של קבוצת ימינה וקבוצת ישראל ביתנו.

מיקי לוי: הם לא פה.

משה גפני: קבוצת ימינה לא נמצאת אז אני מבקש שתיתני להם רשות דיבור.

משה גפני: וישראל ביתנו?

משה גפני: כמה הסתייגויות הם הגישו?

משה גפני: אני לא רוצה להפיל את זה.

מיקי לוי: כפי שמציע היושב-ראש, תני לכל אחד רשות דיבור במליאה, ושלום על ישראל.

מיקי לוי: הרי זו כוונתם.

שיר שפר להד: ארשום לימינה ולישראל ביתנו רשות דיבור במקום ההסתייגויות.

משה גפני: כן.

משה גפני: הם לא פה אז אני לא צריך להצביע.

משה גפני: מיקי לוי, אתה רוצה רשות דיבור במליאה?

משה גפני: ינון אזולאי?

מיקי לוי: אני רשום.

מיקי לוי: אדבר על הסיפור של מס הרכישה.

מיקי לוי: אני מנסה להכין את התיקון הזה.

ינון אזולאי: תרשמי אותי לדיבור.

ינון אזולאי: מקסימום אגיד שלא.

משה גפני: כן, תרשמי לדיבור גם את ינון אזולאי.

שיר שפר להד: אני ממשיכה להקריא.

אנחנו ביקשנו: עכשיו בגלל שהכנסנו את התקנות האלה פה אז אני צריכה לבטל את התקש"ח.

אנחנו ביקשנו: יש פה את סעיף 7 שמופיע בהצעת החוק.

אנחנו ביקשנו: הכנסנו את התקנות לפה, זה ל-97 ימים, עד 7 באוגוסט.

ינון אזולאי: מה לגבי חובות אבודים?

ינון אזולאי: עברת על הנוסח?

שיר שפר להד: התקנות לגבי חובות אבודים נשלחו.

שיר שפר להד: אזכיר שהפעימה השלישית, ניתן להגיש את הבקשה עד ליום 15 בספטמבר.

גיא גולדמן: הנושא של הפעימה השלישית כבר אושר ולכן אין צורך שזה יהיה בחקיקה.

גיא גולדמן: הממשלה אישרה את זה שלשום.

גיא גולדמן: הנושא של חובות אבודים, לא צריך שיהיה בחקיקה כיוון שהשר פרסם הבוקר.

ינון אזולאי: יש לך תשובה לגבי השאלה שלי?

ינון אזולאי: המשא ומתן עכשיו יותר קשה כשאני פה.

ינון אזולאי: ..

גיא גולדמן: כן.

גיא גולדמן: דיברתי עם הגורמים הרלוונטיים.

גיא גולדמן: יש פניות מן הסוג שציינת שמטופלות ויינתן חודש נוסף לגביהן.

ינון אזולאי: מה זה "לגביהן"?

ינון אזולאי: בכלל, לכל תושבי החוץ.

גיא גולדמן: כן, לכל הפניות האלה.

גיא גולדמן: אי אפשר.

גיא גולדמן: זה בחקיקה.

גיא גולדמן: כל הדבר הזה כבר פקע.

גיא גולדמן: במקרים המתאימים אנחנו יודעים לטפל בפניות מסוימות שהטיפול בהן התחיל בתקופה הרלוונטית, לסיים את הטיפול כדי שאנשים ימצו את הזכויות שלהם ויקבלו את המענק.

ינון אזולאי: אבל זה חלון קצר מאוד.

ינון אזולאי: תקבע 45 ימים, תן להם את זה, שיהיה להם.

גיא גולדמן: אני יכול להבטיח לך שאם יהיה צורך, כפי שנתנו עכשיו ארכה של חודש, ניתן פרק זמן נוסף.

גיא גולדמן: אנחנו רוצים שכל מי שמגיע לו יקבל את זה.

גיא גולדמן: פה האינטרס משותף.

ינון אזולאי: עד עכשיו היו להם 15 ימים, לא כמו לכולם.

ינון אזולאי: חשוב שתבין את זה.

ינון אזולאי: אנחנו יוצאים מנקודת הנחה שהם קיבלו רק 15 ימים.

גיא גולדמן: אתה ביקשת, אנחנו ביררנו ותינתן הארכה למקרים האלה.

ינון אזולאי: ולגבי הנושא השני, על הפעימה השלישית?

גיא גולדמן: העברתי את זה לבדיקה.

ינון אזולאי: אני רק אומר לפרוטוקול, שגם בפעימה השלישית תושבי חוץ צריכים להיכלל.

ינון אזולאי: בעצם הם תושבי הארץ שמשלמים מסים והכול.

ינון אזולאי: כפי שהם מקבלים בפעימה הראשונה והשנייה, אין שום סיבה שבפעימה השלישית הם לא יקבלו את זה.

גיא גולדמן: ברור, אנחנו נטפל.

גיא גולדמן: מה שמכונה פעימה שלישית עדיין בתוקף.

ינון אזולאי: אני יודע שהפעימה השלישית עדיין בתוקף.

ינון אזולאי: אני רק אומר שגם שם הם צריכים לקבל את זה.

גיא גולדמן: בסדר גמור.

ינון אזולאי: מיקי לוי, אתה רצית להתייחס?

מיקי לוי: הוא הראה לי שזה הרבה יותר טוב ממה שרציתי.

מיקי לוי: רציתי עד סוף יוני, אבל למעשה זה מתחיל מ-1 במרץ, ההפחתה של מס הרכישה.

גיא גולדמן: זה שחלופי דירות.

אייל לב ארי: התקופה בין 1 במרץ ל-1 באוקטובר לא תבוא במניין התקופות לגבי הדירות היחידות למיניהן, שחלופים או דברים אחרים, אם מועדי הסיום חלים באותה תקופה.

שיר שפר להד: הגענו להסתייגויות שיהפכו לרשות דיבור.

ינון אזולאי: צריך רק להכניס את הפעימה הראשונה, שהוא האריך אותה בחודש, לגבי תושבי חוץ.

גיא גולדמן: זה לא בחקיקה.

גיא גולדמן: ניתן את זה כפי שנתנו עד עכשיו, ניתן חודש נוסף.

גיא גולדמן: זה לא קשור לחוק.

גיא גולדמן: כפי שאמר לך מי שפנית אליו, שזה יטופל, אז אנחנו נטפל.

ינון אזולאי: מה הבעיה שלך להכניס את זה פה?

גיא גולדמן: כי זה אירוע שכבר פקע.

גיא גולדמן: אני לא יכול עכשיו להכניס סוגי מקרים שפקעו.

ינון אזולאי: אבל האירוע הזה לא פקע מכיוון שזה עדיין נמצא.

גיא גולדמן: אלה טיפולים פרטניים שהחלו עוד קודם והם עכשיו מטופלים.

גיא גולדמן: כל מה שדיברת עם ערן יעקב ואמרו לך שיינתנו עוד מספר ימים, ביררתי ויינתן מענה לחודש נוסף.

גיא גולדמן: אני אומר לך פה בוועדה.

ינון אזולאי: אני מבין אותך, אבל אני לא מבין למה אתה לא רוצה שזה יתווסף.

ינון אזולאי: מה זה משנה לך?

ינון אזולאי: אתה אומר שזה פקע.

ינון אזולאי: אני אומר לך שזה לא פקע כי עובדה שזה קיים.

ינון אזולאי: זה אפילו יום אחד לא פקע.

ינון אזולאי: הם מראש נתנו את זה, כלומר ביום האחרון שזה הגיע הם הוסיפו את זה לעשרה ימים.

שיר שפר להד: אם אני מבינה נכון את מה שגיא אומר, הפעימה הראשונה פקעה כבר בתחילת יוני.

שיר שפר להד: אתה מדבר על עניין הוספת עשרה ימים.

ינון אזולאי: היה מקרה של תושבי חוץ וכמו כולם זה פקע להם ב-2 ביוני.

ינון אזולאי: פתחו להם את זה רק בתחילת החודש הזה, ב-2 ביולי, בשל כל מיני סיבות בירוקרטיות זה לא נפתח, ואם לא היינו מבקשים גם זה לא היה קורה, ואז פתחו להם את זה עד 15 ליולי.

ינון אזולאי: כלומר על פי המצב כרגע זה לא פקע.

ינון אזולאי: את אומרת "פקע" כי כל הפעימה הראשונה פקעה.

שיר שפר להד: נכון, וכפי שגיא גולדמן אומר, רק לעניין ההסדרים הפרטניים האלה של תושבי חוץ ניתנה הארכה.

ינון אזולאי: למה אי אפשר להכניס את זה לחוק?

שיר שפר להד: כי מבחינתנו הפעימה עצמה פקעה.

שיר שפר להד: רק לעניין הספציפי שעליו אתה מדבר היא קיימת.

גיא גולדמן: אבל המענה לך יינתן.

גיא גולדמן: יש דברים, כמו הדחייה, הארכה כללית במועדים ל-7 באוגוסט, שאנחנו לא יודעים לעשות בלי חקיקה.

גיא גולדמן: בגלל זה שיר שפר להד השקיעה והקריאה עכשיו הצעת חוק באורך הגלות, בשביל שאנחנו נדע לתת את מה שהוועדה ביקשה, דחייה ל-7 באוגוסט.

גיא גולדמן: יש דברים שאנחנו יודעים לתת בלי לקרוא הצעות באורך הגלות.

גיא גולדמן: הדבר הזה מטופל.

ינון אזולאי: אני סומך עליך שזה באמת יהיה עוד חודש, ואם תהיה איזו בעיה ספציפית פה ושם אנחנו נגיע עוד פעם.

ינון אזולאי: גיא, אני סומך עליך.

ינון אזולאי: לגבי הפעימה השלישית – היא נשארת בנוסח?

שיר שפר להד: הפעימה השלישית נשארת בנוסח, עד 15 בספטמבר.

גיא גולדמן: למה שזה יישאר בנוסח?

גיא גולדמן: הממשלה החליטה.

גיא גולדמן: אתם לא סומכים על הממשלה שתעמוד בהחלטתה שלה?

ינון אזולאי: אתה רוצה את זה לפרוטוקול, אם אנחנו סומכים או לא?

גיא גולדמן: אני רוצה להעיר הערה.

גיא גולדמן: יש כל מיני התחייבויות עתידיות של הממשלה.

גיא גולדמן: זאת התחייבות שנעשתה.

ינון אזולאי: יש גם התחייבויות לתאריכים שאנחנו ביקשנו מן הממשלה והיא לא עמדה בהם.

ינון אזולאי: לכן אנחנו משאירים את זה בחוק.

ינון אזולאי: אם היא תביא משהו אחר אז זה ייתן מענה.

גיא גולדמן: הוועדה טוענת שרשות המסים לא תעמוד בהחלטת הממשלה?

ינון אזולאי: אנחנו טוענים שלא תמיד מצליחים, רשות המסים ומשרד האוצר, לעמוד במילה, מרוב הלחץ שעליו סיפרת לנו קודם.

גיא גולדמן: אבל זה כבר נעשה.

גיא גולדמן: לא אמרתי שאניח משהו אלא אמרתי ששלשום זה בוצע.

שיר שפר להד: גיא, אתה יכול להסביר את התקנות של חובות אבודים שפורסמו ברשומות?

גיא גולדמן: כן.

גיא גולדמן: יש הסדר שנקרא "חובות אבודים".

גיא גולדמן: הוא מאפשר לספק שהוציא חשבונית ולא הצליח לגבות את התמורה בגין העסקה במשך שלוש שנים מיום הוצאת החשבונית, יש לו הסדר של חובות אבודים, שבו הוא מקבל שיפוי מרשות המסים.

גיא גולדמן: יש לו שלוש שנים, ובתקנות שפורסמו הבוקר אנחנו נתנו הארכה לכל אותה אוכלוסייה שתקופה של שלוש שנים פקעה במהלך תקופת הקורונה שהוגדרה בחקיקה.

גיא גולדמן: לא ייספרו המועדים האלה.

שיר שפר להד: כמה זמן לא ייספר?

גיא גולדמן: כל ה-71 ימים.

גיא גולדמן: זה גם רטרואקטיבי, לדעתי.

גיא גולדמן: גם מי שפקע לו באפריל.

שיר שפר להד: מ-22 במרס ועד 31 במאי, כך קובעות התקנות, עד אוקטובר.

גיא גולדמן: זה דחייה כללית.

גיא גולדמן: הוועדה ביקשה לתת פתרון לנושא חובות אבודים.

גיא גולדמן: אגב השר פרסם את התקנות האלה.

גיא גולדמן: זה טופל במסגרת התקנות.

אייל לב ארי: חובות אבודים – עד 31 במאי.

גיא גולדמן: אבל כל התקופה הזאת לא תיספר.

שיר שפר להד: אדוני היושב-ראש, הקראנו את סעיפי הפעימה השנייה, עם ההארכה שביקשה הוועדה.

שיר שפר להד: גיא גולדמן הסביר לנו את התקנות של חובות אבודים שפורסמו בתקנות שעת חירום.

שיר שפר להד: עכשיו אנחנו נמצאים במענק השלישי, בפעימה השלישית, שהוועדה ביקשה להאריך עד 15 בספטמבר.

משה גפני: הייתה הסכמה.

גיא גולדמן: הייתה הסכמה, אדוני, והוועדה חששה שהממשלה לא תאשר את זה ואמרה: אנחנו נאשר את זה בחקיקה.

גיא גולדמן: החשש הזה, אפשר להניח את דעתה של הוועדה – שלשום הממשלה קיבלה החלטה.

משה גפני: מה הבעיה אם זה יהיה בחקיקה?

משה גפני: תודה רבה.

משה גפני: את הנושאים הטכניים אנחנו מחליטים.

משה גפני: הממשלה החליטה ואנחנו שמים את זה בחקיקה.

משה גפני: לא יכול להיות שאתם כל הזמן תיקחו את הקרדיט, כפי שפרסמתם היום שאתם כבר שילמתם.

משה גפני: עכשיו יש את האוצר ואת שבעת הגמדים פה בוועדת הכספים.

משה גפני: בשביל מה אנחנו נדרשים לחקיקה?

מיקי לוי: ממש.

מיקי לוי: אנחנו נשב ונקרע את עצמנו ויאשימו אותנו שאין כסף.

משה גפני: אין לנו ויכוח איתך.

משה גפני: דווקא היום אנחנו בסדר.

משה גפני: סיימת לקרוא הכול?

שיר שפר להד: כן.

שיר שפר להד: אמרנו שההסתייגויות יהפכו לרשות דיבור.

משה גפני: אכן, כי הם לא היו פה.

ינון אזולאי: רק לעדכן אותך, אדוני היושב-ראש, גיא גולדמן חזר עם תשובה לגבי תושבי חוץ.

ינון אזולאי: תגיד לו.

גיא גולדמן: אנחנו ניתן הארכה נוספת לפניות מן הסוג שחבר הכנסת אזולאי ציין.

ינון אזולאי: לגבי הפעימה השלישית עדיין אין לו תשובה.

גיא גולדמן: זה בבדיקה.

ינון אזולאי: אני כבר מבין למה הם לא יכולים להיות.

משה גפני: ינון אזולאי אמר לי שהוא סומך עליך.

גיא גולדמן: אני סומך על זה שהוא סומך עליי, סומך על מילתו.

ינון אזולאי: אין בעיה, אם כך, אנחנו יכולים להסתדר יופי.

ינון אזולאי: אני סומך עליך שאין לך מילה של האוצר אלא זו מילה של גיא גולדמן.

גיא גולדמן: אדוני, אני מבקש בכל זאת להוציא את הסעיף של הממשלה, אם אפשר, כי הממשלה כבר ממילא קיבלה החלטה.

משה גפני: לא קיבלת רשות דיבור.

משה גפני: יש גבול למה שאנחנו צריכים לשבת פה ימים ולילות ולעבוד.

משה גפני: על מה?

משה גפני: אני מבין אותך, דרך אגב.

גיא גולדמן: נדרש מאמץ להביא את החלטת הממשלה הזאת.

משה גפני: אני מבין אותך ואני מודה לך על כך שבסך הכול הכללי היית פרודוקטיבי ובסדר גמור.

משה גפני: לא צריך להתווכח איתנו על דברים שאנחנו כבר סיכמנו.

משה גפני: הצעת חוק הארכת תקופות ודחיית מועדים בענייני הליכי מס (הוראת שעה – נגיף הקורונה החדש), התש"ף-2020.

שיר שפר להד: זה בלי "חובות אבודים" כי הכנסנו את זה בהתחלה להצעת החוק ועכשיו יש פתרון.

שיר שפר להד: אז רק: הצעת חוק הארכת תקופות ודחיית מועדים בענייני הליכי מס ומענקי סיוע (הוראת שעה – נגיף הקורונה החדש), התש"ף-2020.

משה גפני: עם כל השינויים.

גיא גולדמן: אם אדוני מתעקש אז צריך להכניס את מספר החלטת הממשלה כדי שיידעו איזה מענק זה.

גיא גולדמן: זה עניין של נוסח.

משה גפני: אני רוצה להצביע.

משה גפני: זו כבר הישיבה הרביעית בעניין הזה.

משה גפני: נצביע על הצעת החוק עם כל השינויים שנעשו בעניין הזה.

משה גפני: מיקי לוי, בין היתר יש פה את הנושא של דחיית המועדים לגבי מס רכישה.

מיקי לוי: לגבי מס הרכישה – העיתונות הכלכלית מלאה בהצהרות של משרד האוצר ושר האוצר על הפחתה.

מיקי לוי: כל הזמן דיברו על הפחתה מינואר 2021.

מיקי לוי: מכיוון שהשוק קפוא, התבטא שר האוצר ואמר שהוא לא מחכה לשום דבר והוא רוצה את זה עכשיו.

מיקי לוי: אתם מוציאים משהו?

מיקי לוי: אתה יודע משהו?

מיקי לוי: פשוט הציבור מחכה על הגדר.

מיקי לוי: אין ודאות בשוק.

גיא גולדמן: אין החלטה.

גיא גולדמן: הנושא בדיונים אצל שר האוצר.

משה גפני: מי בעד אישור הצעת החוק כפי שנוסחה כאן במהלך הישיבות האחרונות וגם היום?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין הצעת חוק הארכת תקופות ודחיית מועדים בענייני הליכי מס ומענקי סיוע (הוראת שעה – נגיף הקורונה החדש), התש"ף-2020 אושרה.

משה גפני: הצעת החוק עברה פה אחד.

משה גפני: תודה רבה.

משה גפני: גיא גולדמן, אני מודה לך.

מיקי לוי: אני מציע לך, אני מבקש ממך, תגיד לערן יעקב שכל השוק קפוא.

מיקי לוי: יש אליי פניות, כי יש חוסר ודאות לגבי ההצהרות.

מיקי לוי: תחליטו: כן הנחה או לא הנחה.

מיקי לוי: גיא, זה חשוב מאוד.

מיקי לוי: אם תגיד לי שאתה לא יכול אז אני אפנה לשר האוצר.

משה גפני: אני שומע שהם רוצים לפנות אליי שאעשה ישיבה הלילה.

מיקי לוי: כבר אתמול ידעתי שרוצים לפנות אליך.

מיקי לוי: עדיין אין חומר.

משה גפני: אבל אני נרגעתי בגלל שראיתי את ההודעה שלהם.

משה גפני: אנשי רשות המסים הוציאו הודעה שאת הכסף שהם משלמים עכשיו הם שילמו כבר.

משה גפני: אז למה צריך את החקיקה?

משה גפני: למה אנחנו צריכים לשבת פה בלילה?

משה גפני: למה לגבי העתיד אי אפשר לקיים דיון נורמלי כפי שמתנהלת הוועדה?

משה גפני: כולנו בעד.

משה גפני: למה אי אפשר לנהל את זה נורמלי?

משה גפני: יש דברים שחייבים לעשות, אני מבין את זה, את חוק-יסוד: משק המדינה, בסדר, אז נעשה את זה.

משה גפני: את כל הדברים האחרים – מה שדחוף נעשה, ומה שלא דחוף נפצל, באופן נורמלי.

מיקי לוי: את כל השינויים המבניים אתם רוצים להביא ב-24 שעות, 48 שעות?

מיקי לוי: אתה יודע כמה עבודה זה?

מיקי לוי: 20 כלכלנים לא יספיקו.

משה גפני: אבל למה?

משה גפני: בשביל מה?

משה גפני: מה הדחיפות?

משה גפני: נעשה את זה בשבוע הבא, נורמלי.

מיקי לוי: השינויים המבניים – זה כבד, אדוני, זה נושא כבד.

משה גפני: אני יודע, זה כמו חוק ההסדרים.

מיקי לוי: את ה-60 מיליארד שקל.

מיקי לוי: שלא יגידו שאנחנו עוצרים את ה-60 מיליארד שקל.

משה גפני: נכון.

ינון אזולאי: גם תבדוק אם השר ישתתף איתנו בישיבות.

משה גפני: תודה רבה.

משה גפני: הישיבה נעולה.